মহেশ ভূপতি
মহেশ ভূপতি (হিন্দি: महेश भूपति; জন্ম: ৭ জুন, ১৯৭৪) ভারতের পেশাদার টেনিস খেলোয়াড় হিসেবে পরিচিত। বৈশ্বিকভাবে সেরা দ্বৈত খেলোয়াড়রূপে গণ্য হয়ে আছেন। ইতিমধ্যে তিনি ১১বার গ্র্যান্ড স্ল্যাম শিরোপা জয় করেছেন। প্রথম ভারতীয় টেনিস খেলোয়াড়, যিনি ১৯৯৭ সালে রিকা হিরাকিকে সাথে নিয়ে কোন গ্র্যান্ড স্ল্যাম প্রতিযোগিতা জয় করেন। তার পুরো নাম মহেশ শ্রীনিবাস ভূপতি। ২০০৬ সালে অস্ট্রেলিয়ান ওপেনের মিশ্র দ্বৈতে জয়লাভের মধ্য দিয়ে আট জন টেনিস খেলোয়াড়ের অভিজাত বিভাগে প্রবেশ করেন যিনি খেলোয়াড়ী জীবনে মিশ্র দ্বৈতে গ্র্যান্ড স্ল্যাম অর্জন করেছেন।